**TOREK, 5.5.2020**

1. **in 2 ura: MAT – Števila do 1000**

**DZ, str. 14, 15 in 16**

Včeraj smo spoznali števila do 1000. Z bankovci za 100 evrov smo seštevali do 1000 evrov:

100, 200, 300, 400, 500, 600, 700, 800, 900 in 1000.

Oglej si power point, ki sem ti ga pripravila. V delovnem zvezku na strani 14 in 15 te čakajo vaje, kjer boš utrdil štetje po 100 naprej in nazaj.

Pri naslednji uri matematike te pa čaka štetje po 10. Nadaljuj z ogledom power pointa, nato pa reši naloge v delovnem zvezku na strani 16.

Če imaš težave pri razumevanju števil do 1000 mi prosim sporoči.

1. **ura: TJA**
2. **ura: SLJ – Praznik občine Ajdovščina**

Občina praznuje svoj praznik 5. maja, ko je bila v Ajdovščini na ta dan leta 1945 ustanovljena Narodna vlada Slovenije, v spomin na osvoboditev izpod fašizma in priključitev Primorske Sloveniji. Za prispevek k razvoju in prepoznavnosti občine podeljuje občina zaslužnim občanom, organizacijam in drugim občinska priznanja in nagrade v skladu s predpisom občine.

Letošnji 5. maj bomo glede na razmere praznovali na daljavo in kljub temu ustvarjalno preživeli praznični dan. Neposredni prenos obeleževanja bo v živo z Lavričevega trga. Prenos bo potekal brez občinstva, ob upoštevanju vseh varnostnih predpisov.

Namesto običajnega petomajskega druženja v Dvorani prve slovenske vlade vse občanke in občane na praznični dan vabijo na druženje **preko spleta** – na spletni strani Občine Ajdovščina [www.ajdovscina.si](http://www.ajdovscina.si/), na [Facebook strani župana Občine Ajdovščina Tadeja Beočanina](https://www.facebook.com/ZupanTadejBeocanin/?eid=ARCPylFLLt2P1Kp2F43JR3BuC1pzH1t9L1-9JRkJgsU2d_hKfnUdPljQRT8xor2nLn0aVamJSafJ0U0-) in na kanalu [GO TV](https://www.go-tv.si/)bo potekal neposredni prenos z Lavričevega trga.

Praznični program se bo začel ob 9. uri. Od 10.00 do 11.00 pa bo potekal program za učence. Učno uro bodo spremljali vsi osnovnošolci v občini Ajdovščina. V živo bo poslanico šolarjev ob prazniku prebral župan Tadej Beočanin.

Vabim tudi tebe k ogledu.

<https://www.ajdovscina.si/>

<https://www.ajdovscina.si/arhiv_vseh_objav/2020050215272465/>

1. **ura: SLJ - Skrb za zdravje – Osebna higiena**

**DZ, str. 54**

V delovnem zvezku imaš tri besedila: osebna higiena, hrana in telesna aktivnost. Danes si preberi besedilo samo o osebni higieni. Preberi in odgovore na vprašanja, ki se nanašajo na prebrano besedilo zapiši v zvezek. Odgovarjaj s celimi povedmi.

Razmisli tudi o svoji izkušnjah .. Ali redno skrbim za osebno higieno? Si umivam dovolj pogosto roke?

 **6. ura: GUM****– Različne zvrsti glasbe**

**DZ, str. 37**

Danes bomo spoznali različne zvrsti glasbe. Oglej si power point in reši nalogo v delovnem zvezku na strani 37.